b'\n_START_ARTICLE_\n\xc5\xa0aljivo verstvo\n_START_PARAGRAPH_\n\xc5\xa0aljivo verstvo, ali tudi posmehljivo verstvo, je verstvo, ki posku\xc5\xa1a opona\xc5\xa1ati in s tem izzivati druge, bolj tradicionalne oblike verovanja. Pogosto se poslu\xc5\xbeuje humorja, satire in burleske. Osnovano je kot posmeh oziroma parodija bodisi verstvu, lo\xc4\x8dini, posameznemu guruju, kultu ali novemu verskemu gibanju, lahko pa zgolj veri kot taki. V nekaterih primerih je \xc5\xa1aljivo verstvo osredoto\xc4\x8deno na nor\xc4\x8devanje in sku\xc5\xa1a nuditi zavetje enako misle\xc4\x8dim. Eden izmed razlogov je tudi poudarjanje pomanjkljivosti pro-verskih argumentov. Nekatera verstva so zaradi \xc5\xa1tevila svojih privr\xc5\xbeencev \xc5\xbee uspela absurdnosti verovanja zagotoviti mesto v duhovnosti.\n_START_SECTION_\nJediizem\n_START_PARAGRAPH_\nPripadniki jediizma so imeli nekaj te\xc5\xbeav zaradi no\xc5\xa1enja ogrinjala s kapuco, ki je niso hoteli odkriti._NEWLINE_V nekaterih angle\xc5\xa1ko govore\xc4\x8dih dr\xc5\xbeavah so pri ljudskem \xc5\xa1tetju v letu 2001 zaznali veliko \xc5\xa1tevilo oseb, ki so se izjasnile kot pripadniki Jediizma ali Vitezi Jedi . V Novi Zelandiji je bilo takih oseb 1,5% vsega prebivalstva.'